paragraph_text: Ukrajinska sovjetska enciklopedija (ruski: Украинская советская энциклопедия, ukrajinski: Українська радянська енциклопедія) opća je enciklopedija izdana u Ukrajinskoj SSR. Ukrajinska sovjetska enciklopedija bila je prva u nizu općih sovjetskih enciklopedija Sovjetskih Socijalističkih Republika SSSR-a. Prvo izdanje je izdano između 1959. i 1965. u 17 sveska, dok je drugo izdanje izdano između 1978. i 1985. u 12 sveska. Glavni urednik obju izdanja bio je Mykola Bažan.